**Општина Ивањица**

**ОПШТИНСКА УПРАВА**

**Број: 404-1-22/2017-1**

**13.10.2017. године**

**Ивањица**

На основу члана 63 став 3, а у вези става 2. Закона о јавним набавкама (Сл. гласник РС, број 124/2012, 14/2015 и 68/2015) и захтева за појашњење у вези са припремањем понуда заинтересованог лица заведеног код наручиоца под бројем 1 од 11.10.2017. године за партију 2 за јавну набавку **Медицинска опрема за потребе Домa здравља Ивањица“, број јавне набавке 22/2017 у поступку јавне набавке мале вредности**, комисија наручиоца доставља појашњење на следећи начин:

Заинтересовано лице је у свом захтеву за појашњењем у вези са припремањем понуда заведеног код наручиоца под бројем 1 од 11.10.2017. године поставило следећа питања:

1. **Молимо да наведете пречник вакутајнера и епрувета које се користе у центрифуги како би понудили одговарајуће адаптере?**
2. **Да ли прихватате минималу брзину центрифугирања од 300рмп?**
3. **Да ли прихаватате програмску меморију од 4 програма?**
4. **Да ли прихавате ниво буке мањи од 58 дб?**
5. **Да ли прихватате димензије центрифуге 310х370х480 мм?**
6. **Да ли прихватате потрошњу од 310 W?**
7. **Молимо да се захтев „плаво осветљење на дну центрифуге као индикатор рада“ избрише?**

**ОДГОВОР НАРУЧИОЦА**

1. **Одбија се захтев за прецизирање пречника вакутајнера и епрувета које се користе у центрифуги. Ово из разлога што је пречник епрувете небитан, већ само адаптера и који износи максимално 17 мм. Прописавање величине пречника епрувете водило би ка ограничењу конкуренције и директном унификовању понуђача у смислу члана 72 став 1. Закона о јавним набавкама.**
2. **Прихватљиво је понудити апарате чија минимална брзина износи мин 300 рмп.**
3. **Није прихватљиво понудити програмску меморију од 4 програма, јер наручиоцу је битно да има већу програмску меморију због обављања анализа (коагулација, серуми, серум гел, урини, микротејнери...).**
4. **Није прихватљиво понудити ниво буке мањи од 58 дб. Чланом 7 Закона о безбедности и здравља на раду (Сл. гласник РС, број 101/05 и 91/15) су прописане превентивне мере које је послодавац дужан да примени у оквиру остваривања безбедности и здравља на раду са циљем да се ризици сведу на најмању могућу меру. На основу члана 7 став 2 Закона о безбедности и здравља на раду министар надлежан за рад донео је Правилник о превентивним мерама за безбедан и здрав рад при излагању буци (Сл. гласник РС, број 96/2011 и 78/2015). Чланом 6 је прописан цензус горње границе дневне изложености буци. Имајући у виду да се у Служби лабораторијске дијагнсотике Дома здравља Ивањица налазе апарати који емитују буку то прихватање апарата који имају већи степен емисије буке од захтеваног није оправдано. Из наведених ралога се захтев одбија.**
5. **Прихватљиво је понудити апарат предложених димензија, обзиром да та техничка карактеристика није од значаја.**
6. **Није прихватљиво понудити апарат који има већу потрошњу енергије од тражене. Ово из разлога, што се на предметном апарату изводи у току сваког дана већи број циклуса што неминовно води и већој потрошњи електричне енергије. Даље то значи да ће наручилац у дужем временском периоду имати веће трошкове енергије у счучају прихватања спорне техничке карактеристике, па се уз тих разлога предлог одбија.**
7. **Спорна техничка карактеристика у вези питања под редним бројем 7 није обавезна, већ је пожељно да апарати имају - „плаво осветљење на дну центрифуге као индикатор рада“. Уколико буде понуђен апарат који нема спорну техничку карактеристику понуда ће се сматрати одговарајућом и прихватљивом.**

За Комисију наручиоца

Бранко Јевтовић, дипл. правник

Службеник за јавне набавке по Сертификату

Управе за јавне набавке, број 00585 од 30.11.2015. године

Ангажован од стране наручиоца